‘મારે કારણે, ઉપેનભાઈ. એ તો હજુ પણ ન આવવાના મૂડમાં છે. હવે સંભાળો તમારા પરમમિત્રને.’ શુભાંગીએ કહ્યું. ઉપેનભાઈએ પિનાકીનના ખભા પર હાથ મૂક્યો. પિનાકીને ઉપેનભાઈનો હાથ ખભા પરથી ખેસવી દીધો. થોડું આગળ ચાલતાં શુભાંગીને ઉમાબહેન મળી ગયાં. એ લોકો સત્સંગ હૉલ તરફ ઝડપથી ચાલવા લાગ્યાં. ઉપેનભાઈને સતત બોલવાની ટેવ હતી. એ સતત બોલતા હતા. પિનાકીનનું ધ્યાન સત્સંગ હૉલના સીધા રસ્તા પર હતું. વરસાદ પહેલાંનું અંધારું અને પક્ષીઓનો વૃક્ષ પર બેસવાનો કોલાહલ…..